અમદાવાદ હવેથી દેશનું પહેલું હેરિટેજ શહેર બની ચૂક્યું છે. આ માટે મ્યુનિસિપલ કોર્પોરેશનના મુખ્યાલયમાં આયોજીત કાર્યક્રમમાં યુનેસ્કોના અધિકારીઓએ ગુજરાતના મુખ્યમંત્રી વિજય રૂપાણીના હાથમાં અમદાવાદને હેરિટેજ સિટીનું સર્ટિફિકેટ સોંપ્યું હતું. જે અંગે વિજય રૂપાણીએ ખુશી વ્યક્ત કરતા તે વાતનો પણ ઇશારો આપ્યો હતો કે આ વાતનો લાભ આવનારી ચૂંટણીમાં પણ તેમની ભાજપ સરકાર લેશે. રૂપાણી જણાવ્યું કે અમદાવાદને હેરિટેજ સિટી બનાવવા માટે 2010માં આવેદન પત્ર ભરવામાં આવ્યું હતું. ત્યારે નરેન્દ્ર મોદી ગુજરાતના મુખ્યમંત્રી હતા. નોંધનીય છે કે આ સાથે જ અમદાવાદ માત્ર ગુજરાતનું જ નહીં પણ સમગ્ર ભારતનું પહેલું હેરિટેજ શહેર બની ચૂક્યું છે.